Buyuk Britaniyada musulmon maktabiga hujum uyushtirildi

25-mart kuni Buyuk Britaniyaning Nyukastl shahridagi Bahr musulmon maktabiga noma’lum shaxslar bosqin uyushtirishdi, deb xabar berdi “Islom.uz”.

Xabarda aytilishicha, bezorilar sinf oynalarini sindirgan, Qur’on kitobini polga tashlagan.
Maktab imomi Abdul Muhit bu holat o‘tgan uch oy davomida ikkinchi marotaba qayd etilganini aytgan.
Ta’kidlanishicha, Nyukastldagi bu voqea yaqinda Birmingemdagi beshta masjidga uyushtirilgan tajovuzlardan keyin ro‘y bergan. O‘shanda ham masjidlarning to‘siqlari, oynalariga katta zarar yetkazilgan.
Hozirda politsiya mazkur ish bilan shug‘ullanmoqda.